બોલિવૂડ એક્ટ્રેસ શ્રદ્ધા કપૂરે પોતાના ટ્વીટર હેન્ડલ પરથી 17 ડિસેમ્બરે એક તસવીર શેર કરી હતી જેમાં બે જવાનો બરફની ચાદરમાં સૂતેલા દેખાઈ રહ્યાં છે. તસવીરની ઉપર લખેલું છે હતું, સિઆચેન ગ્લેશિયરમાં ભારતીય જવાનોનો નાઈટ સ્ટે. તસવીરમાં શેર કરતા શ્રદ્ધાએ લખ્યું કે – ભારતીય જવાન બરફમાં જામી જાય છે જેથી આપણે આરામથી રહી શકીએ. તે આપણી સુરક્ષા કરે છે. જવાન, તમારો જેટલો આભાર માનીએ તેટલો ઓછો છે. શ્રદ્ધાના ઈમોશન્સમાં તો કંઈ ખોટું નહોતું પણ તેના માટે મુશ્કેલી ત્યારે સર્જાઈ જ્યારે તેણે શેર કરેલી આ તસવીર ફેક હોવાનું બહાર આવ્યું.